છેલ્લાં બે વર્ષથી બંને ટીમના શાનદાર પ્રદર્શનમાં યુવા અને સ્ટાર ખેલાડીઓના પ્રદર્શનનો મોટો ફાળો રહ્યો છે. ઈંગ્લેન્ડની વાત કરવામાં આવે તો ઓલરાઉન્ડર બેન સ્ટોક્સ પર સૌની નજર રહેશે. શાનદાર પ્રદર્શનને કારણે આઇપીએલમાં સ્ટોક્સ સૌથી મોંઘા ભાવે વેચાયેલો ખેલાડી બન્યો હતો. દ. આફ્રિકા સામેની બીજી વન ડેમાં સ્ટોક્સે શાનદાર સદી ફટકારી પોતાના શાનદાર ફોર્મનો અણસાર આપી જ દીધો છે. સ્ટોક્સ ઉપરાંત કેપ્ટન ઈઓન મોર્ગન, જેસન રોય, એલેક્સ હેલ્સ, જોની બેરિસ્ટો, જો રૂટ, મોઇન અલી અને જોસ બટલર પણ મેદાન ગજવવા સમર્થ છે.